CELEX: 62009TN0393
Language: el
Date: 2009-10-02 00:00:00
Title: Υπόθεση T-393/09: Προσφυγή της 2ας Οκτωβρίου 2009 — NEC Display Solutions Europe κατά ΓΕΕΑ — Nokia (NaViKey)

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/26
            
         Προσφυγή της 2ας Οκτωβρίου 2009 — NEC Display Solutions Europe κατά ΓΕΕΑ — Nokia (NaViKey)
   (Υπόθεση T-393/09)
   2009/C 297/38
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: NEC Display Solutions Europe GmbH (Μόναχο, Γερμανία) (εκπρόσωπος: P. Munzinger, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Nokia Corp. (Ελσίνκι, Φινλανδία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 16ης Ιουνίου 2009 στην υπόθεση R 1143/2008–2·
            
         
               —
            
            
               να απορρίψει την ανακοπή που άσκησε ο η αντίδικος ενώπιον του τμήματος προσφυγών κατά της καταχωρίσεως του οικείου κοινοτικού σήματος·
            
         
               —
            
            
               να καταδικάσει το ΓΕΕΑ στα δικαστικά έξοδα, περιλαμβανομένων των δικαστικών εξόδων στα οποία υποβλήθηκε η προσφεύγουσα ενώπιον του τμήματος προσφυγών· και
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα, περιλαμβανομένων των δικαστικών εξόδων στα οποία υποβλήθηκε η προσφεύγουσα ενώπιον του τμήματος προσφυγών, στην περίπτωση κατά την οποία η αντίδικος παρέμβει στην παρούσα υπόθεση.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «NaViKey» για προϊόντα της κλάσεως 9
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο κοινοτικό λεκτικό σήμα «NAVI» για προϊόντα και υπηρεσίες των κλάσεων 9 και 38· καταχωρισμένο φινλανδικό λεκτικό σήμα «NAVI» για προϊόντα της κλάσεως 9
   
      Απόφαση του τμήματος ανακοπών: Αποδοχή της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου καθόσον το τμήμα προσφυγών: καθόρισε εσφαλμένως το σχετικό κοινό, του οποίου η αντίληψη πρέπει να ληφθεί υπόψη· ii) έκρινε εσφαλμένως ότι υπάρχει ομοιότητα των δύο εμπλεκομένων σημάτων και των προϊόντων που καλύπτουν τα σήματα αυτά· και iii) δεν έλαβε υπόψη του ότι η αντίδικος ενώπιον του τμήματος προσφυγών δεν δικαιούται να απαγορεύει τη χρήση των σημάτων αυτών που περιέχουν το στοιχείο «NAVI», λόγω μη υπάρξεως διακριτικού χαρακτήρα ή λόγω αμελητέου διακριτικού χαρακτήρα, και επομένως δεν δικαιούται να επικαλείται το άρθρο 8, παράγραφος 1, στοιχείο β', του κανονισμού 207/2009 του Συμβουλίου για την απόρριψη της αιτήσεως καταχωρίσεως του οικείου κοινοτικού σήματος· παράβαση του άρθρου 75 του κανονισμού 207/2009 του Συμβουλίου, καθόσον το τμήμα προσφυγών δεν αιτιολόγησε τις κρίσεις του περί του ότι υπάρχει κίνδυνος συγχύσεως των οικείων σημάτων.